**גאווה וענווה**

הגאווה איננה מאפשרת לאדם להיות כלי קיבול ליראת ה' מאחר והיא מעמידה את ה"אני" במרכז ואיננה מאפשרת לאישיות לקבל מרות של ציווי "חיצוני". לעומת זאת הענווה מאפשרת לאדם להיות פתוח ולקלוט לתוך נשמתו את יסודות יראת ה'. מידת הענווה היא אחת המידות החשובות לבניית אישיותו האמונית של האדם.

**ספר דברים**

" ואכלת ושבעת וברכת ... פן תשכח את ה' אלוקיך... ואמרת בלבבך כוחי ועוצם ידי עשה לי את החיל הזה."

* מה הקשר בין תחילת הפס' לסופו?
* האם התורה שוללת מהאדם להכיר ביכולותיו וכוחותיו?
* מדוע "עולם השפע" עלול לגרום לאדם לשכוח את ה'?

**"אורחות צדיקים" שער הגאווה**

המקור מסביר את משמעות המושג גאווה, גאוות הגוף לעומת גאוות החכמה והמעשים. בכל אחד מחלקים אלו יש צד חיובי וצד שלילי. לומדים מהקטע את חסרונות **הגאווה השלילית** המתנשאת על אחרים, הן גאווה גופנית והן גאוות המעשים. מצד שני קיימת **גאווה חיובית** המתבטאת בצריכת דירה נאה ובגדים יפים שתכליתם אינה להתגאות ולהראות לאחרים. אלא אמצעים לחיים טובים יותר המאפשרים עבודת ה' נוחה יותר. גאוות האדם על חכמתו שאין תכליתה התנשאות על אחרים, אלא שמחה, תודה ומודעות שמקור הכוחות הוא מהקב"ה.

**כיצד נרכוש את מידת הענווה?**

**לדיון- האם אסור לי להכיר בעוצמות ובכוחות שלי בגלל ענווה?**

**האם מידת הענווה היא התבטלות עצמית?**

**האם יש קשר לדעתכן בין התחשבות בכל הדעות שסביבנו לבין ענווה? אם כן מה הקשר?**

**רבי משה חיים לוצאטו (רמח"ל) מסילת ישרים**

עפ"י הרמח"ל ישנם 2 עקרונות להגיע לענווה- רגילות והתבוננות. הרגילות- עיקרה כח ההרגל, מלמדת את האדם להתנהג באופן חיצוני בהתנהגות שלאט תפנים אצלו את מידת הענווה. לעומת זאת ההתבוננות מבוססת על עולם פנימי והבנה שכלית מדוע יש להתנגד לגאווה.

* אדם ירגיל עצמו לעשות פעולות המכוונות אותו אל הענווה.
* אדם צריך לדעת כי בריאותו ומעמדו החברתי והכלכלי אינם מובטחים לעד, "לא לעולם חוסן".
* גאוותן בדעותיו צריך להכיר בחולשת שכלו ולדעת ללמוד מאחרים.

**האם ענווה פירושה התבטלות עצמית?**

אדם מאמין אינו אדם חסר כשרון או מתבטל בפני הזולת ללא הכרה בכישרונותיו. ענווה עיקרה שאלת היחס בין ההכרה העצמית לבין ההתבטלות והנכונות להכיר בדעותיו של הזולת.

לפנינו שלושה מקורות ונדון בהבדלים ביניהם.

**מקור 1 הרב דסלר:**מדגיש את הצורך בהתבטלות מוחלטת, מקור קיצוני.

**מקור 2 הרב ניסים גירונדי (הר"ן):** מדגיש את חשיבות ההכרה בכישרונות ובפוטנציאל הטמון באנשים שונים מתוך מודעות שנותן הכוחות הוא הקב"ה.

**מקור 3 הראי"ה קוק:** מדגיש את המורכבות של רגש הענווה והיחס בינה לגאווה. קיימת "גאווה חיובית" הנובעת מכך שאדם נברא בצלם אלוקים ובקרבו פועמת נשמה טהורה.